Сәйетбатталов Таһир Фәйзрахман улы Башҡорт АССР-ының Фёдоровка районы Денис ауылында тыуған. 1973 йылда Башҡорт ауыл хужалығы институтын тамамлағандан һуң Башҡорт ауыл хужалығы институтында уҡытыу‑тәжрибә хужалығында эшләй, 1977 йылдан алып «Туймазы» ҡошсолоҡ фабрикакаһының баш зоотехнигы. 1980-97 йылдарҙа һәм 2004-05 йылдарҙа «Благовар тоҡомсолоҡ‑ҡошсолоҡ заводы» дәүләт унитар предприятиеһында: 1980 йылдан башлап директор, 2004 йылданxa0— баш ғилми хеҙмәткәр; 1997 йылдан алып «Башхлебопродукт» дәүләт унитар агрохужалыҡ предприятиеһында: генераль директор, 1998 йылданxa0— генераль директорҙың 1‑се урынбаҫары, 2000 йылданxa0— генераль директор урынбаҫары. 2000-02 йылдарҙа һәм 2011-12 йылдарҙа «Башҡортостан» ҡошсолоҡ фабрикаһы асыҡ акционерҙар йәмғиәтендә директор, 2003-04 йылдарҙа генераль диектор урынбаҫары. 2005 йылдан башлап «Урал‑Волга буйы агросәнәғәт төркөмө» яуаплылығы сикләнгән ширҡәттең (Өфө) генераль директор урынбаҫары, 2006-10 йылдарҙа «Турбаҫлы бройлерҙары» асыҡ акционерҙар йәмғиәтендә (Благовещен ҡалаһы) директор, 2013 йылдаxa0— «„М.Ғафури исемендәге Башҡортостан ҡошсолоҡ комплексы“ сауҙа йорто» яуаплылығы сикләнгән ширҡәттең генераль директоры; бер үк ваҡытта 2000 йылдан алып Башҡорт дәүләт аграр университетында уҡыта.